У Вікіпедыі ёсць артыкулы пра іншых асоб з прозвішчам Міляноўскі.
**Уладзіслаў Сямёнавіч Міляноўскі** (1830 — 1892) — інжынер-архітэктар, творчае жыццё якога цесна звязана з Магілёвам.

Біяграфія
---------

### Адукацыя

Нарадзіўся ў 1830 годзе. Пачатковую адукацыю атрымаў у Ковенскай гімназіі, пасля чаго паступіў у пецярбургскае Будаўнічае вучылішча, якое скончыў у 1853 годзе са званнем архітэктарскага памочніка і з правам на чын X класа.

### Прафесійная дзейнасць

Пасля завяршэння адукацыі пачаў сваю службовую дзейнасць сталаначальнікам у ліфляндскай губернскай дарожнай камісіі, але праз тры месяцы перавёўся ў Магілёў, дзе займаў паслядоўна пасады малодшага архітэктара ў губернскай будаўнічай і дарожнай камісіях (1853-65) і ў губернскім праўленні (1865-75). З 1875 года заняў пасаду губернскага інжынера (некаторыя крыніцы памылкова падаюць што У. Міляноўскі быў губернскім архітэктарам). Адначасова выконваў абавязкі епархіальнага архітэктара (1854-91).

Магіла на Польскіх могілках
Пахаваны на Польскіх могілках у Магілёве.

Творчасць
---------

Аляксандраўскае рэальнае вучылішча ў Магілёве
Абмерны чарцёж Бернардзінскага касцёла ў Магілёве, зроблены Уладзіславам Міляноўскім, 1860-я
Найбольш значная тэхнічная дзейнасць яго ставіцца да 1863-75 гадоў, калі ў Паўночна-Захадным краі будавалася шмат храмаў. На працягу гэтых 13 гадоў ім быў пабудаваны па сваіх і часткова па чужых праектах шэраг сабораў, у тым ліку саборы ў павятовых гарадах Магілёве, Рагачове, Сянне, Быхаве, Чэрыкаве, Клімавічах, пяціглавыя мураваныя цэрквы ў мястэчках Хоцімску і Касцюковічах. Усяго ўзвёў больш 15 мураваных і каля 20 драўляных вясковых цэркваў.

У 1883 годзе кіраваў, саўмесна з архітэктарам Высоцкім, перабудовай і прыстасаваннем былога будынка аб’яднаных грамадзянскай і крымінальнай палат пад будынак для акруговага суда ў Магілёве.

У 1885 годзе У. Міляноўскі пабудаваў па ўласным праекце будынак Аляксандраўскага рэальнага вучылішча ў Магілёве, а ў 1887 годзе кіраваў пабудовай пад’язнога шляху ад Оршы да станцыі Маскоўска-Брэсцкай чыгункі.

На працягу ўсёй сваёй службы, акрамя прамых абавязкаў, Уладзіслаў Сямёнавіч не раз выконваў абавязкі гарадскога і епархіяльнага архітэктара, кіраваў пабудовай мастоў і прыватных будынкаў, рамонтам турмаў, бальніц, багаўгодных устаноў, казармаў, гімназій, прысутных месцаў, губернатарскага дома ў Магілёве і іншае.

### Асобныя праекты

Быхаўскі сабор
Чэрыкаўскі сабор на фота М. М. Астанковіча
* Мураваныя саборы:
	+ Свята-Аляксандра-Неўскі сабор ў г. Рагачове (не захаваўся)
	+ Свята-Мікалаеўскі сабор у г. Сянне (аўтар праекта К. А. Тон; не захаваўся)
	+ Свята-Троіцкі сабор у г. Быхаве (не захаваўся)
	+ Свята-Троіцкі сабор у г. Чэрыкаве (не захаваўся)
	+ Свята-Міхайлаўская царква ў г. Клімавічах
* Мураваныя пяціглавыя цэркві:
	+ Свята-Троіцкі сабор у г. Хоцімску
	+ Сабор у г. Касцюковічах
* будынак Аляксандраўскага рэальнага вучылішча
* мост падкоснай сістэмы на р. Проні ў г. Чавусах
* пад’язны шлях ад Оршы да ст. Маскоўска-Брэсцкай чыгункі

Грамадская дзейнасць
--------------------

Больш 20 гадоў займаўся страхавой справай у рускім таварыстве, складаўся дырэктарам магілёўскага папячыцельскага аб турмах камітэту і іншае.

Узнагароды
----------

* ордэн Святога Уладзіміра 4-й ступені
* ордэн Святога Станіслава 2-й ступені
* кавалер ордэна Святой Ганны 2-й ступені
* кавалер ордэна Святой Ганны 3-й ступені
* Медаль у памяць вайны 1853-56

Зноскі
------

1. 1 2 3 4 5 6 7 8 9 10 11 12 13 14  Барановский Г. В. Юбилейный сборник сведений о деятельности бывших воспитанников Института гражданских инженеров (Строительного училища) 1842—1892 с. 220  (руск.)
2. 1 2  Владислав Семенович Миляновский Архівавана 18 жніўня 2018.  (руск.)
3. 1 2 3  Слюнькова И. Н. Храмы и монастыри Беларуси XIX века в составе Российской империи. Пересоздание наследия  (руск.)
4. ↑  Памятная книжка Могилевской губернии на 1885 год. Стр. 3  (руск.)
5. ↑  Чарняўская Т.I. — Архiтэктура Магiлёва, 1973. стар. 51
6. ↑  Быхов. Собор Спаса Преображения  (руск.)
7. ↑  Чериков. Собор Троицы Живоначальной  (руск.)
8. ↑  згаданы як будаўнік у кн. *Слюнькова И. Н.* Храмы и монастыри Беларуси XIX века в составе Российской империи. Пересоздание наследия. — М.: Прогресс-Традиция, 2009. — С. 228.
9. ↑  Мост подкосный

Спасылкі
--------

|  |  |
| --- | --- |
| commons: | Уладзіслаў Сямёнавіч Міляноўскі на Вікісховішчы |

* Барановский Г. В. Юбилейный сборник сведений о деятельности бывших воспитанников Института гражданских инженеров (Строительного училища) 1842—1892 с. 220